కేంద్రానికి నోటీసులుఅక్రమాల కట్టడికే నిబంధనలుసుప్రీంకు సర్కారు స్పష్టీకరణన్యూఢిల్లీ, జూన్ 15: కబేళాకు తరలించడానికి అంగళ్లలో పశువుల అమ్మకాలు, కొనుగోళ్లను నిషేధిస్తూ కేంద్రమిచ్చిన వివాదాస్పద నోటిఫికేషన్పై స్టే ఇవ్వడానికి సుప్రీంకోర్టు తిరస్కరించింది. ఈ వివాదాస్పద నోటిఫికేషన్ను సవాలు చేస్తూ దాఖలైన రెండు వేర్వేరు వ్యాజ్యాలపై సుప్రీంకోర్టు ప్రభుత్వానికి నోటీసులిచ్చింది. దీనిపై రెండు వారాల్లోగా సమాధానమివ్వాల్సిందిగా న్యాయమూర్తులు జస్టిస్ ఆర్కే అగర్వాల్, జస్టిస్ ఎస్కే కౌల్లతో కూడిన ధర్మాసనం గురువారం ఆదేశాలిచ్చింది. దేశవ్యాప్తంగా అంగళ్లలో పశువుల క్రయవిక్రయాలను నియంత్రించే ఉద్దేశంతోనే ఈ నోటిఫికేషన్ ప్రభుత్వం జారీ చేసిందని కేంద్రం తరఫున హాజరైన అడిషనల్ సొలిసిటర్ జనరల్ పీఎస్ నరసింహ అన్నారు. పశువుల అంగళ్లలో అక్రమాలను నిరోధించేందుకే కొత్త నిబంధనలు రూపొందించామని, దేశవ్యాప్తంగా నిజమైన పశువుల కొనుగోలుదారులు, అమ్మకందార్లకు దీనివల్ల ఎలాంటి ఇబ్బంది తలెత్తదని చెప్పారు. ఈ నోటిఫికేషన్పై స్టే విధించాలని పిటిషనర్లలో ఒకరు కోరగా, మద్రాసు హైకోర్టులోని మదురై బెంచి దీనిపై మధ్యంతర స్టే ఇచ్చిందనీ, ప్రస్తుతానికి అది అమల్లోకి రాలేదని అన్నారు. తదుపరి విచారణను బెంచి జూలై 11కు వాయిదా వేసింది.
kendraaniki notisuluakramala kattadike nibandhanalusupreenku sarkaaru spashtiikarananyuudila, joon 15: kabelaaku taralinchadaaniki angallalo pasuvula ammakaalu, konugollanu nishedhistuu kendramichina vivaadaaspada notificationpy stay ivvadaaniki supreenkortu tiraskarinchindi. ee vivaadaaspada notificationnu savalu chestu daakhalaina rendu ververu vyaajyaalapai supreenkortu prabhutvaaniki notisulichindi. deenipai rendu vaaraallogaa samaadhaanamivvaalsindi nyaayamuurtulu justis aarke agarwal, justis eske kaullatho kuudina dharmasana guruvaram aadesaalichindi. desavyaaptamgaa angallalo pasuvula krayavikrayaalanu niyantrinche uddesamtone ee notification prabhutvam jaarii chesindani kendram tarafuna haajaraina adishanal soliciter janaral ps narasimha annaru. pasuvula angallalo akramaalanu nirodhinchenduke kotta nibandhanalu roopondinchaamani, desavyaaptamgaa nijamaina pasuvula konugoludaarulu, ammakandaarlaku deenivalla elanti ibbandi talettadani cheppaaru. ee notificationpy stay vidhinchaalani pititionarlalo okaru koraga, madrasu hycortuloni madurai benchi deenipai madhyantara stay ichindanii, prastutaaniki adhi amalloki raledani annaru. tadupari vichaarananu benchi juulai 11ku vaayidaa vesindi.